**ครั้งที่ 1**

**การทำเอกสารประกอบการสอน**

**1. อาจารย์วสันต์ รัตนากร**

อาจารย์วสันต์ รัตนากร ในการจัดทำการแลกเปลี่ยนเรียนรู้เนื่องจากในรอบปีนี้อาจารย์ที่อยู่ในเกณฑ์การส่งผลงานเพื่อขอตำแหน่งทางวิชาการและการประเมินรอบการทำงานที่มีผลต่อสถานะการณ์คงอยู่จึงอยากเสนอเรื่องการแลกเปลี่ยนรู้ด้านการจัดทำเอกสารประกอบการสอนเพื่อนำเอาองค์ความรู้ที่ได้มาจัดทำเป็นคู่มือแนวทางให้กับบุคลกรที่ต้องรับการประเมินในเรื่องนี้

**2. ผู้ช่วยศาสตราจารย์ชัยประเสริฐ แก้วเมือง**

ผู้ช่วยศาสตราจารย์ชัยประเสริฐ แก้วเมือง เห็นว่าควรเชิญผู้ที่มีประสบการณ์มาถ่ายทอดองค์ความรู้เกี่ยวกับเอกสารประกอบการสอนที่ตรงกับผู้ตรวจเอกสารประกอบการสอน

**3. อาจารย์ศิริพงษ์ สุคันธจันทร์**

อาจารย์ศิริพงษ์ สุคันธจันทร์ มีความเห็นว่าผู้ตรวจเอกสารประกอบสอนก็จะมีคณบดีเป็นประธาน หัวหน้าสาขา และผู้ทรงคุณวุฒิภายนอกคณะที่ตรงสาขาวิชาที่เสนอ

**4. อาจารย์ปรารถนา อังคประสาทชัย**

อาจารย์ปรารถนา อังคประสาทชัย อยากเชิญคณบดีมาแลกเปลี่ยนเรียนรู้จะดีที่สุดเพราะเป็นประธานหลักในการตรวจจะได้แนวทางและวิธีที่คณบดีพิจารณา

**5. อาจารย์เฉลิมขวัญ สุขสม**

อาจารย์เฉลิมขวัญ สุขสม เห็นด้วยที่ให้เชิญคณบดีมาแลกเปลี่ยนเรียนรู้แต่อยากให้อาจารย์ในคณะทุกท่านได้มารับฟังแนวความคิดในการจัดทำเอกสารประกอบการสอนด้วย

**6. อาจารย์วสันต์ รัตนากร**

อาจารย์วสันต์ รัตนากร ทางคณะมีโครงการที่เป็นเรื่องการจัดการความรู้อยู่ดังนั้นถ้าทุกคนเห็นด้วย ก็จะทำโครงการอบรมเรื่องเอกสารประกอบการสอน โดยเชิญคณบดีมาเป็นวิทยากร

**7. อาจารย์ ดร.วาสนา เลิกเปลี่ยน**

อาจารย์ ดร.วาสนา เลิกเปลี่ยน เสนอความเห็นเราควรเสนอแนวความคิดเห็นแลกเปลี่ยนกันก่อนใครั้งถัดไปแล้วอะไรที่สงสัยหรืออยากมีประเด็นที่จะถามคณบดี จะได้มีแนวทางในการจัดทำแนวปฏิบัติที่ดีในการจัดทำเอกสารประกอบการสอน

**ครั้งที่ 2**

**การทำเอกสารประกอบการสอน**

**1. อาจารย์วสันต์ รัตนากร**

อาจารย์วสันต์ รัตนากร เสนอให้คณะกรรมการทุกคนได้แสดงความคิดเห็นว่า ในการจัดทำเอกสารประกอบการสอนควรมีข้อมูลอะไรบ้างเพื่อนำมาจัดทำแนวปฏิบัติที่ดีโดยโครงการอบรมได้เชิญคณบดีแล้วและท่านก็ตอบรับโดยฝ่ายวิชาการและวิจัยเสนอโครงการเพื่อขออนุมัติแล้ว

**2.อาจารย์ปรารถนา อังคประสาทชัย**

อาจารย์ปรารถนา อังคประสาทชัย ได้เสนอว่าการจัดทำเอกสารประกอบการสอนความมีแบบฟอร์มที่เป็นมาตราฐานในการจัดทำ เพราะอาจารย์หลายคนไม่ทราบว่าจะจัดทำรูปแบบใดและเมื่อดูในแต่ละคณะที่ส่งเอกสารประกอบการสอนก็มีรูปแบบต่างกัน

**3. ผู้ช่วยศาสตราจารย์ชัยประเสริฐ แก้วเมือง**

ผู้ช่วยศาสตราจารย์ชัยประเสริฐ แก้วเมือง ได้เสนอความเห็นในการจัดทำเอกสารประกอบการสอนแบบฟอร์มอาจแตกต่างกันได้แต่จะต้องมีหัวข้อในการจัดทำให้ครบตามรูปแบบที่เป็นมาตรฐาน อาทิเช่น

1. ชื่อหลักสูตร

2. ชื่อรายวิชาและรหัสวิชา

3. ชื่ออาจารย์ผู้สอน วุฒิการศึกษา และตำแหน่งทางวิชาการ

4. ชื่อเรื่องที่สอนในชั่วโมงนั้น

5. วันเดือนปีแล้เวลาที่สอน

6. วัตถุประสงค์การศึกษา วัตถุประสงค์เชิงพฤติกรรม

7. เนื้อหาที่สอน

8. วิธีการจัดประสบการณ์เรียนรู้

9. สื่อการเรียนรู้

10. การวัดผลการเรียนรู้ ได้แก่ ตัวชี้วัดเป็นต้น

**4. อาจารย์ ดร.วาสนา เลิกเปลี่ยน**

อาจารย์ ดร.วาสนา เลิกเปลี่ยน ได้เสนอว่าการเขียนวัตถุประสงค์เชิงพฤติกรรมจะต้องเขียนให้วัดได้และต้องเขียนว่าจะวัดพฤติกรรมใดบ้างซึ่งอาจารย์จะไม่เข้าใจในเรื่องนี้

**5. อาจารย์เฉลิมขวัญ สุขสม**

อาจารย์เฉลิมขวัญ สุขสม เสนอว่าการหาข้อมูลมาเขียนจะต้องเลือกและประเมินค่าแหล่งอ้างอิงที่จะเขียนและควรเพิ่มข้อมูลใหม่ไม่ใช่ข้อมูลที่ผ่านมาหลายปีแล้วนำมาเขียน เพราะจะไม่ตรงกับถานการปัจจุบันและควรมีการอ้างอิงแหล่งที่มาให้ชัดเจนไม่ควรนำประโยคมาเขียนทั้งหมด ควรจะสังเคราะห์จากหลายๆแหล่งแล้วเขียน

**6. อาจารย์พชรมณ บุญแสน**

อาจารย์พชรมณ บุญแสน ได้เสนอว่าควรระวังเรื่องลิขสิทธ์ด้วย เพราะอาจารย์หลายท่านนำรูปมาจากเว็ปไซต์ต่าง ๆ ซึ่งบางภาพมีลิขสิทธ์และวไม่ได้ขออนุญาตหรือไม่อ้างอิงแหล่งที่มาเมื่อนำมาเสนอพิจารณาแล้ว อาจถูกฟ้องร้องภายหลังได้ เพื่อเอกสารประกอบการสอนเป็นผลงานทางวิชาการ

**7. อาจารย์ศิริพงษ์ สุคันธจันทร์**

อาจารย์ศิริพงษ์ สุคันธจันทร์ เสนอว่าควรจัดลำดับเนื้อหาการสอนอะไรก่อนหลัง และแบ่งบทไม่ควรเกิน 7 - 8 บท โดยเฉพาะควรมีการนำเข้าสู่บทเรียน มีการวัดและประเมินผลหลากหลายรูปแบบ รวมทั้งมีการใช้วิธีการสอนที่หลากหลาย

**8. อาจารย์วสันต์ รัตนากร**

อาจารย์วสันต์ รัตนากร เสนอว่าการนำแนวความคิดของอาจารย์รวมทั้งการอบรมแลกเปลี่ยนเรียนรู้ของคณบดีที่จะจัดโครงการขึ้นในเร็วๆนี้ ไปจัดทำแนวปฏิบัติที่ดี และขอขอบคุณกรรมการทุก ๆ คน